Europos Komisijos duomenimis, ES vidutinė didmeninė narvuose laikomų vištų kiaušinių (L ir M kategorijos) pardavimo kaina 2023 m. rugsėjo mėn. sudarė 212,11 EUR/100 kg, palyginti su rugpjūčio mėn., sumažėjo 2,82 proc., tačiau buvo 6,9 proc. didesnė nei 2022 m. rugsėjo mėn. (198,50 EUR/100 kg).

Rugsėjo mėn. didžiausia kiaušinių kaina buvo Kroatijoje (274,52 EUR/100 kg), Austrijoje (270,22 EUR/100 kg) ir Maltoje (257,07 EUR/100 kg). 2023 m. rugsėjo mėn., palyginti su 2022 m. tuo pačiu laikotarpiu, kiaušinių kaina sumažėjo Prancūzijoje (13,3 proc.), Belgijoje (3,0 proc.), Austrijoje (1,1 proc.), Kipre (1,0 proc.).

Latvijoje vidutinė didmeninė kiaušinių (L ir M kat.) pardavimo kaina 2023 m. rugsėjo mėn., palyginti su rugpjūčio mėn., padidėjo 4,75 proc. (iki 208,76 EUR/100 kg), Estijoje – sumažėjo 1,77 proc. (iki 220,30 EUR/100 kg). Per metus Latvijoje parduodami kiaušiniai brango 26,2 proc., o Estijoje – 10,3 proc.

ŽŪDC (LŽŪMPRIS) duomenimis, 2023 m. rugsėjo mėn. Lietuvoje vidutinė didmeninė narvuose laikomų vištų kiaušinių (L ir M kat.) kaina sudarė 183,18 EUR/100 kg ir buvo 1,90 proc. didesnė nei rugpjūčio mėn. Palyginti su praėjusiu metų tuo pačiu laikotarpiu, šių kiaušinių kaina padidėjo 25,76 proc.

Lietuvoje parduodami kiaušiniai rugsėjo mėn. buvo 13,64 proc. pigesni nei vidutiniškai ES.

Šaltinis – EK